На основу члана 30. став 5. Закон о предшколском васпитању и образовању („Службени гласник РС“, број 18/2010, 101/2017, 113/2017-др.закон, 95/2018-др.закон, 10/2019, 86/2019-др.закон, 157/2020-др.закон, 123/2021-др.закон и 129/2021), члана 32. Закона о локалној самоуправи („Службени гласник Републике Србије“, број 129/2007,83/14-др. закон, 101/2016 – др.закон и 47/2018 и 111/21-др закон), члана 40. Статута Општине Владичин Хан („Службени гласник Града Врања“, број 7/2024-пречишћени текст) и члана 2. став 1. тачка 1. Правилника о критеријумима за утврђивање мањег, односно већег броја деце од броја који се уписују у васпитну групу („Службени гласник РС“, број 44/2011), Скупштина општине Владичин Хан, на седници одржаној дана 30.06.2025. године, донела је

**О Д Л У К У**

**О БРОЈУ ДЕЦЕ У ВАСПИТНИМ ГРУПАМА У ПРЕДШКОЛСКОЈ УСТАНОВИ**

**„ПЧЕЛИЦА“ ВЛАДИЧИН ХАН**

**Члан 1.**

Утврђује се да се у васпитне групе у предшколској установи „Пчелица“ Владичин Хан у радној 2025/2026. години може уписати највише 20% већи број деце, од броја који је прописан Законом о предшколском васпитању и образовању („Службени гласник РС“, број 18/2010, 101/2017, 113/2017-др.закон, 95/2018-др.закон, 10/2019, 86/2019-др.закон, 157/2020-др.закон, 123/2021-др.закон и 129/2021), и то у следећим групама:

* Објекат „Пчелица“
* старија јаслена група од 2 до 3 године
* млађа група од 3 до 4 године
* средња група од 4 до 5 година
* старија група од 5 до 5,5 година
* припремно предшколска група од 5,5 до поласка у школу
* Објекат „Чаролија“
* старија јаслена група од 2 до 3 године
* млађа група од 3 до 4 године
* средња група I од 4 године до 5 година
* средња група II од 4 до 5 година
* старија група од 5 до 5,5 година
* припремно предшколска група од 5,5 до поласка у школу
* Објекат „Звончица“
* млађа група од 3 до 4 године
* мешовита група од 3 до 5,5 године

**Члан 2.**

Утврђује се да се у васпитне групе у предшколској установи „Пчелица“ Владичин Хан у радној 2025/2026. години може уписати највише 20% мањи број деце, од броја који је прописан Законом о предшколском васпитању и образовању („Службени гласник РС“, број 18/2010, 101/2017, 113/2017-др.закон, 95/2018-др.закон, 10/2019, 86/2019-др.закон, 157/2020-др.закон, 123/2021-др.закон и 129/2021) и то у припремно предшколским и мешовитим групама:

- припремно предшколска група Житорађе

- припремно предшколска група при Основној школи „Свети Сава“ Владичин Хан

**-** припремно предшколска група у објекту „Чаролија“ Владичин Хан

- припремно предшколска група при Основној школи „Свети Сава“ Владичин Хан одељење у Прекодолцу

- припремно предшколска група Стубал

- припремно предшколска група при Основној школи „Војвода Радомир Путник“ Џеп

- мешовита група при Основној школи „Вук Караџић“ Стубал одељење у Врбову

- мешовита група Сува Морава

- мешовита група од 3 године до поласка у школу у објекту „Звончица“ Владичин Хан – група целодневног боравка

**Члан 3.**

Ова Одлука ступа на снагу осмог дана од дана објављивања у Службеном гласнику Града Врања.

**СКУПШТИНА ОПШТИНЕ ВЛАДИЧИН ХАН**

**Број : 06-99/3/25-I**

**Дана : 30.06.2025. године**

**ПРЕДСЕДНИЦА,**

**Данијела Поповић**